Referat fra Grupperådsmødet i Brande Gruppe tirsdag den 19. februar 2019

Dagsorden:

1. **Valg af dirigent og referent**

* Dirigent Cecilie Moesgaard
* Referent Kira Antoinette Jensen

Dirigenten og referenten takkede for valget. Dirigenten konstaterede at indkaldelsen er udsendt rettidigt. I det den er modtaget 22.1.19

Forsamlingen godkendte dagsorden.

Velkomst ved afgående bestyrelsesformand Anette H. Larsen

Solvej fra Lyng Division påpeger at det ikke fremgår af mødeindkaldelsen at alle stemmeberettigede medlemmer er inviteret - Det påpeges af gruppelederen at den er sendt ud til alle medlemmer

1. **Beretning fra bestyrelsen og ledergruppen med særlig fokus på, hvad gruppen har gjort for at fremme spejderarbejdets værdier og udvikling**

* Beretning fra bestyrelsen ved bestyrelsesformand Annette H. Larsen - **Se bilag 1**

Beretningen blev godkendt.

* Beretning fra ledergruppen ved gruppeleder Kasper Moesgaard - **Se bilag 2**

Beretningen blev godkendt

1. **Fremlæggelse af årsregnskab for det foregående år til godkendelse**

* Fremlæggelse af årsregnskabet og balance for 2018 ved kasser Gurli Koch - **Se bilag 3**

Regnskabet blev godkendt

1. **Behandling af indkomne forslag**

Bestyrelsen havde rettidigt modtaget et forslag - **Bilag 5**

* Kontingent forhøjelse - for at undgå det her tvungne arbejde der er i forbindelse med spejder, f.eks. telefonbøger etc. - eller en diskussion om hvor vidt at man skal være tvunget til at være en del af tvungne arbejdsopgaver.

Bestyrelsens behandling af forslaget: Dette er ikke et forslag vi kan gå med til, da spejder arbejder i folk, men også da kontingentet ville skulle forhøjes en hel del om året som vil gøre at nogle familier der f.eks. har flere medlemmer ikke ville være i stand til at have alle deres børn til at gå til spejder. Samt at det ikke er en løsning at fjerne vores hovedsagelige indtægtskilde som f.eks. telefonbøgerne er.

Forslaget frembraget en god snak blandt for samlingen omkring emnet. Der kom mange gode synspunkter frem fra de forskellige forældre. Overvejende var der en positiv stemning for at arbejdsopgaverne skal bibeholdes, da de fleste havde positive opleverne med fx salg af juleneg, lodsedler og telefonbøger. Vi skal huske at løfte i flok.

**Forslaget blev nedstemt.**

Dog skal bestyrelsen og ledergruppen overveje følgende:

* Kan alle spejdere løfte opgaven uanset alder?
* En bedre fordeling af opgaverne så fx julekalender og juleneg ikke er over i hinanden. Eller om de kan sælges på samme tid?
* Opgaverne må ikke opfattes som tvungne
* Mulighed for forældre-sponsorater

Gurli kunne oplyse, at når vi ikke længere kan opfylder vores forpligtelser over for OK, er det en arbejdsopgave vi frasiger os.

1. **Væsentlige beslutninger om gruppens fremtid, herunder**:
2. Forelæggelse af gruppens udviklingsplan med hovedindsatsområder for indeværende år
   * Forelæggelse ved Grupperådsleder Kasper Moesgaard - **Se bilag 4**

Kommentar til udviklingsplanen:

Solvej fra Divisionen - Kommentere på at vi gerne vil være mere aktiv ved divisions arrangementer og at vi har meld fra til en af de kommende arrangementer (mini/mikro weekend) som de syntes er ærgerligt

Fantastisk at man gerne vil have fastlagt en ”tag-en-ven-med-dag”

Kan mødetidspunktet have betydning for at der er mange af de store der er stoppet?

Det lyder til på dem at det er godt at de har fået noget mere ansvar til de store

Spørgsmål om det ikke er en mulighed at bruge nogle af de ældre spejdere til at hjælpe til ved de mindre spejdere.

Kunne man blive en aktivitet gennem ungdomsskolen så de havde mulighed at komme her ud og prøve nogle aktiviteter i samarbejde med ungdomsskolen.

1. Beslutninger i øvrigt om gruppens udvikling, spejderarbejde m.v.
   * Forelæggelse ved Grupperådsleder Kasper Moesgaard - **Se bilag 4**
2. Vedtagelse af budget for indeværende år, herunder fastsættelse af medlemskontingent - **Se bilag 3**
   * Forelægges af kasser Gurli Koch

Budgettet blev godkendt

* + Forslag til kontingent:

Kontingentet forsætter som hidtil. Det blev godkendt af forsamlingen.

* + - 2\*500 kr. årligt for almindelige spejdere
    - 2\*250 kr. årligt for familiespejd
    - 2\*200 kr. for passive spejdere
    - 1\*75 kr. for spejderledere

1. **Fastsættelse af antallet af bestyrelsesmedlemmer under hensyntagen til paragraf 14, stk. 5**

Bestyrelsen stillede forslag om at bibeholde det nuværende antal på 8 + 1 suppleant.

Forslaget blev vedtaget

1. **Valg til bestyrelsen, under hensyntagen til paragraf 14, stk. 4 af:**
2. Bestyrelsesformand
3. Kasser
4. Unge
5. Ledere, herunder mindste en gruppeleder
6. Forældre
7. Evt. søkyndigt medlem if. 22, stk. 2
8. Suppleanter

Da der ikke blev valgt en ny bestyrelse på Grupperådsmødet indkaldes grupperådet til et ekstraordinært grupperådsmøde. Mødet bliver den 26.3. Der er efter grupperådsmødet sendt en ny indkaldelse til alle medlemmer.

1. **Valg af gruppens to medlemmer af korpsrådet** 
   * Kasper Moesgaard
   * Frederik Koch Østergård
2. **Valg af gruppens fem medlemmer af divisionsrådet (29.4.19)**
   * Dorthe Ølsgaard
   * Mariann Nørgaard
   * Kasper Moesgaard
   * Cecilie Moesgaard
   * Thomas Baastrup
3. **Valg af revisor og evt. en revisorsuppleant**

* Poul Degn vil gerne fortsætte som revisor
* Daniel Søndergaard fortsætter som revisorsuppleant

1. **Beretning fra større arrangementer tilknyttet gruppen if. 50**

* Ingen større arrangementer at indberette

1. **Eventuelt**

* Intet til eventuelt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelsesformand Dirigent

Anette H. Larsen Cecilie Moesgaard

Underskrifterne findes på **BILAG 6**.

**Bilag 1**

**Formandsberetning 2018**

Velkommen til jer alle.

Der har været omkring 6 bestyrelsesmøder i det forgangne år. Vi har i bestyrelsen lært meget om bestyrelsesarbejde, love, paragraffer og persondataforordningen!

Bestyrelse, men især lederne har haft udfordringer i forhold til faldende spejderantal, færre ledere, men igen har vores dygtige ledere formået at få samlet enderne. Tak ALLE ledere for jeres gode korpsånd.

Året der gik ved Brande Spejderne:

Året har budt på flere lejre. Der kan nævnes Kandersteg, som var en stor oplevelse for de spejdere der var med, oprykningsweekend på Kulsø, en hyggelig weekend med samvær og bla ture i kano på Kulsøen, hyttetur i Lille Pers fodspor. Alle disse lejre ville ikke kunne lade sig gøre, hvis vi ikke havde ledere, spejdere og forældre til at give en hånd. Et stort klap på skulderen til jer alle.

Arrangementer/ aktiviteter som førstehjælp, Danmark rundt, hvor der bla blev lært: ”I Danmark er jeg født, Der er et yndigt land”, farvande omkring Danmark, de danske øer, danske broer, bygningsværker osv. Arb.eftermiddag/aften, hvor der er lavet en to do liste, med hvad der ønskes lavet af opgaver i og omkring Hedehuset. I år tog vi tid på opgaverne og vi sad alle med pølser og kolde øl og vand efter ca 2 timer. Det var yderst tiltrængt, behøver jeg nævne den varme sommer ☺

En stor aktivitet er uddeling af tlf. bøger. Et godt beløb at få på kontoen, men knap så hurtig tilmelding til at få det gjort – men flot deltagelse af alle – tak for jeres løb, biltransport og vægtløftning de dage. Vi skal her huske på, at de penge, der kommer på kontoen er guld værd, når der skal oplevelser på kontoen, lejrture, telt og andre ting til vores børn.

Julen bød både på salg af juleneg og julekalendere, julenatløb i Ejstrupholm.

Sidst, men ikke mindst – vores muldtoilet – nu er det så tæt på at det snart kan ”indvies”

Alle spejdere har gjort en indsats på det at være sammen i et fællesskab.

Endnu en tak til ledere, spejdere og forældre.

Godt 2019

# **Bilag 2**

# **Gruppeleder beretning for spejderåret 2018.**

2018 startede ud med en ambition om at gøre mere for at fastholde de store spejdere i gruppen, da det er dem som på sigt skal være med til at fører gruppen i fremtiden som assistenter i de mindre grene og på senere som ledere i gruppen. Forsøget på at gøre mere for fastholdelse, er sket gennem et øget aktivitetsudbud med mange spændende opleverser og mere ansvar til den enkelte spejder i junior- og tropsgrenene.

Familiespejderne, mikroerne og minierne er nogle gode stabile grene hvor spejderne holder godt ved og generelt er de spejder i mange år. Vores oplevelse er at det er når de kommer op i den alder hvor overgangen fra at være junior spejder til at skulle være tropsspejder, at det begynder at være svært for os at holde på spejderne. Og det vil vi gerne lave om på.

I 2018 har der været en række aktiviteter/arrangementer for spejderne ud over de alm. Spejdermøder som alle er værd at fremhæve.

Først i det nye år lagde vi ud med at afholde nytårsparade i samarbejde med FDF’erne. Det er et traditionsarrangement som har været afholdt igennem flere årtier. Traditionen tro, startede det med aftengudstjeneste i kirken. Efterfulgt af banko i FDF’ernes kredshus. Opbakningen fra vores side var OK, men der kunne godt have været flere spejdere og forældre.

Først i marts deltog mikroerne og minierne på mikro/mini-weekend som er arrangeret af divisionen. Det er en hyttetur som vare et døgn hvor mikroer og minier fra de andre grupper i divisionen også deltagere. Der var som sædvanligt flot opbakning fra spejdene her i gruppen til arrangementet.

For de spejdere i junior og tropsgrenen som skulle med på sommerlejr i Schweitz blev der en lørdag i marts afholdt en træningsdag, hvor spejderne skulle vandrer knap 10 km med oppakning gennem terrænet fra Koutrupgaard naturskole, langs Rørbæk sø over til Kulsø. Undervejs skiftes deltagerne til at fører flokken sikkert gennem landskabet ved hjælp af kort og kompas. Ved ankomst til Kulsø skulle spejderne selv tilberede deres aftensmad inden de skulle hjem.

I april deltog junior og trop på divisionsturnering ude i Ringkøbing. På divisionsturneringen dystes der i forskellige spejderfærdigheder mod andre spejdere fra divisionen. Temaet for turneringen var Pirates of the Caribians.

I maj tog mikroerne og minierne afsted på MUS-lejr på Houens Odde ved Kolding. MUS-lejren blev i 2018 brugt som sommerlejr for de mindste spejdere, når nu de store drog til udlandet. Temaet som MUS-lejren var bygget op omkring Astrid Lindgrens verden. Så mikroerne og minierne har mødt Pippi, Emil og alle de andre fra Vimmerby, på en helt fantastisk MUS-lejr.

Sidst i maj var juniorne og troppen på overnatning ude ved hytten. Her blev det gode forårs-/sommervejr nydt, med et alternativt spil UNO under en vandkamp. Spejderne blev delt i patruljer som hver især fik tildelt en bunke penge som de selv skulle finde ud af om sætte til ingredienser til deres aftensmad ude i Rema. Det gav de 3 patruljer, 3 vidt forskellige menuer. Og spejderne lærte forhåbentlig at maven arbejde bedre på et solidt måltid kontra en stor pose slik.

I juli drog junior og troppen afsted til Schweitz på sommerlejr. Her deltog spejderne på den permanente mini jamboree på Kandersteg International Scout Centre som har stået på året rundt uafbrudt siden 1923. I Kandersteg prøvede spejderne at klatre i alperne, at bade i en gletchier sø, at køre rodelbahn, at være på hike i alperne, med overnatning i ægte alpehytte, og meget mere. Spejderne deltog også i et par internationale aktiviteter, hvor enkelte tog modet til sig og fik skabt relationer på tværs af nationaliteter. Turen til Kandersteg, er resultatet af spejdernes hårde arbejde med at tjene penge. Det er meget dyrt at tage på lejr i Schweitz og det har derfor været nødvendigt at lave forskellige arbejdsopgaver for at få råd til at komme afsted. Spejderne har på under et halvt år formået at optjene ca. 50.000kr. til turen. Hvilket må siges at være ret flot.

Sidst i august var familiespejderne på overnatning i vores shelters. Her lavede de forskellige aktiviteter planlagt af nogle af tropsspejderne og lavede mad overbål. Et rigtigt hyggeligt arrangement som også er med til at give noget sammenhold mellem de deltagende familier.

Første weekend i september havde vi oprykningsweekend og familiedag på Kulsø. Junior og tropsgrenen var afsted fra fredag til søndag. Hvor de brugte lørdagen på at sejle i kano fra Kulsø til Hastrup rast efterfulgt af en gåtur over Thyregod for at proviantere tilbage til Kulsø. Lørdag aften bød på oprykning af en enkelt junior til tropsgrenen. Søndag blev der i det skønneste vejr afholdt familiedag, for alle spejdere i gruppen. Troppen havde arrangeret et formiddagsløb for alle forældre og spejdere rundt på området. Til middag blev der grillet koteletter og pølser over bål, som blev indtaget under den bagende middagssol. Søndag eftermiddag bød på en sejltur i kano på Nedersø for dem som havde lyst.

8. september havde lederne i mikro- og minigrenene arrangeret en tur til økolariet i Vejle som en del af det klimamærke som spejderne skulle tage. Det var en lærerig tur hvor formidling er taget ned i børnehøjde. Det er i øvrigt et besøg værd, og så er det gratis.

I efterårsferien deltog 3 af tropspejderne på Plankursus forskellige steder rundt om i landet. Plankursus er et patruljelederkursus som skal lærer spejderne at lede andre unge og børn. Det er stor oplevelse for spejderne at komme afsted på Plan, og det giver den nogle redskaber som de kan bruge videre i deres spejderliv og sågar også i deres arbejdsliv engang når de kommer så langt.

I november var vi på Hyttetur på Røddinglund centret ved Vildbjerg. Temaet for hytteturen var Lille Per og ulveungerne. Fredag aften startede spejderne med at se filmen på stor skærm, og lørdag skulle de så deltage på nogle markedsaktiviteter inspireret af filmen. Lørdag aften bød traditionen tro på smuglerløb på området omkring hytten. Det var en rigtig hyggelig hyttetur hvor vi for første gang havde familiespejderne med.

I december deltog en patrulje juniorspejdere og en patrulje tropsspejdere på Julenatløb i Ejstrupholm. Temaet i år var eventyr, og spejderne var derfor rundt på en række poster for at løse opgaver inspireret af eventyr. Julenatløb er et natløb som bliver afholdt i regi af det kommunale spejdersamarbejde mellem KFUM, De grønne pigespejdere, FDF og Det Danske Spejderkorps i Ikast-Brande Kommune.

Det var i det store hele det der er foregået i Brande Gruppe ud over det daglige spejderarbejde i 2018. Vi har formået at lave en masse fede spejderaktiviteter og deltaget til en masse arrangementer, sammen med de mange spejdere som er med i gruppen.

Desværre har vi ikke formodet at blive flere spejdere eller holde vores medlemstal på status quo. Vi har i 2018 sagt farvel til rigtig mange spejdere og ledere. Hvilket betyder at vi er gået fra at være 82 medlemmer inkl. bestyrelse til 49 medlemmer inkl. Bestyrelse pr. 31/12 2018. Det er 33 mindre end vi startede ud med d. 1/1 2018 her af er 5 ledere.

Der kan være mange årsager til at spejdere og ledere stopper i Brande Gruppe. Måske har man fundet nye interesser som skal forfølges. Måske synes man, at man ikke længere passer ind i gruppen og ønsker derfor ikke længere at være en del af spejderarbejdet. Måske har man fået nyt arbejde, eller startet på et studie som gør at der ikke længere er tid til spejderarbejdet. Måske er ens bedste spejderven stoppet pga. af en af de forgående måskeer og derfor ikke selv ønsker at være spejder længere, fordi en god ven er stoppet. Der er mange muligheder.

Det gør ondt på en gruppe som vores når vi mister mange medlemmer på relativt kort tid. Og er man ikke opmærksom kan man ende i en selvforstærkende spiral hvor man bliver færre og færre medlemmer. Vi føler selv at vi har fået styr på situationen, vi har tilpasset vores fordeling af ledere så alle grene er fuldt bemandet, så spejderarbejdet kan forsætte som hidtil. Vi har iværksat rekruttering af nye ledere gennem annoncer i avisen og på nettet. Så vi kan få nogle ekstra hænder, til at tage over ved fravær. Hvad vi ellers vil gøre, vender vi tilbage til i udviklingsplanen.

# **Bilag 4**

# **Udviklingsplan for Brande Gruppe 2019**

Spejderoplevelser skal være udtryk for det, der er fedt, sjovt, vildt og udfordrende. Vi skal skabe en spejdertid for børn og unge, der udvikler dem, lader dem vokse og giver dem lyst til at tage ansvar. Lige meget om man er spejder i tre uger, tre måneder eller tre år, skal det være en tid, man husker. Det lykkes når vi har en stærk spejdergruppe hvor spejderne indbyrdes har et godt og solidt kammeratskab (også på tværs af grenene), når vi har engagerede og dygtig ledere, og når vores fysiske rammer giver os plads og lyst til at udforske og udvikle.

Det skal gøre indtryk at være og gå til spejder, og spejdere skal gøre indtryk, hvor end de går og kommer.

Gruppens udviklingsplan har følgende tre fokusområder:

•Leder rekruttering og ledelsesudvikling  
•Børn leder børn - unge leder unge  
•Friluftsliv

Disse tre er afgørende elementer i spejderlivet. Men det givende spejderliv, der gør indtryk, leves sammen med andre. Derfor har vi også et mål om at blive endnu flere spejdere. Vel at mærke ikke fordi flere spejdere i sig selv er et mål, men fordi flere spejdere giver flere og større muligheder for at sætte et varigt aftryk hos den enkelte spejder og på det samfund, vi er en del af.

Ledelsesudvikling

Ledelse er en af hjørnestenene i gruppen. Lederne udgør en af grundpillerne i gruppens arbejde med børn og unge. De skaber rammerne, inden for hvilke spejderne kan boltre sig frit, og hvor man får en tommelfinger opad for at lave alt andet end det, der allerede var defineret.  
Spejderlederne er de interesserede unge og voksne. Det er dem, der spørger ind til spejderne, fordi de har en oprigtig interesse – ikke fordi de skal. De er de voksne venner, der ikke er læreren, forælderen eller den jævnaldrende kammerat. Voksne, der bringer sig selv i spil og er i øjenhøjde uden at gå på knæ. Voksne, man har tillid til, og som sætter deres positive aftryk på børnene og de unge, der gør indtryk og giver selvtillid.

Vores ledere opfordres derfor løbende til deltagelse i kurser i spejder regi. Det vigtigste er at lederen kan finde kursets indhold relevant for spejderarbejdet samt det er motiverende og udviklende for dem selv, grenen og gruppen.

Vi vil gerne være flere ledere og for at blive det, vil vi være aktivt søgende og fremme synligheden af Brande gruppe i medierne samt lokal området.

Børn leder børn - unge leder unge

Børn leder børn-princippet er med til at gøre ledelse og spejder til noget, der sker i øjenhøjde. Det er børnene og de unge selv, der skaber fede og sjove aktiviteter og gennemfører dem. De voksne ledere er med på sidelinjen, mens det er spejderne, der planlægger og gennemfører patruljeturen eller bygger indianerhulen i det lokale krat. Det er børnene, der udfordrer børnene. Det er de unge, der lærer af de unge. Det er børnene, der bevæger børnene. Det er de unge, der udvikler de unge. Det er learning by doing.

Vi har allerede nu, men vil fremadrettet fortsætte med at have fokus på patruljearbejdet. På den måde øger vi spejdernes evne til at samarbejde med andre spejdere i, men også udenfor gruppen, vi skærper deres evne til at arbejde koncentreret når de skal løse forudset og uforudset udfordringer.

Vi lære dem at ”klare” sig selv, individuelt og som en gruppe.

Friluftsliv

Spejderliv er friluftsliv. Naturen har det hele. Den er på én og samme tid soveplads, spiseplads, legeplads, udfordrende adventure-bane og refleksionsrum. Der er højt til loftet i mere end én forstand og ingen vægge, der står i vejen, når fantasien får frit løb. Der er plads til at lave alle mulige fede og sjove aktiviteter.

Naturen står klar med masser af udfordringer året rundt. Lige meget om man har t-shirt eller dunjakke på, er der mulighed for at prøve sig selv af. Friluftslivet danner udgangspunktet for spejderlivet. Et spejderliv i det fri er mere end rafter og bål.

Vores spejder aktiviteter skal primært forgå i det fri. Vi skal sikre at spejderne opnår en fortrolighed, værdsættelse og respekt for naturen.

Vi vil ud over de ugentlige spejderaktiviteter, motivere spejderne til at deltage i gruppearrangementer, divisionsarrangementer, nationale arrangementer og internationale når de byder sig. Der vil gennemføres sommerlejre og weekendture i det omfang der er opbakning til det.

Flere spejdere

For at sikre en fortsat tilgang af spejdere og ledere vil vi arbejde på gruppens image.  
Det gøres ved at øge gruppens synlighed i lokalområdet, fremme informationstilgængelighed omkring vores spejderaktiviteter og forbedre vores fysiske rammer dvs. hytten og udendørsarealet. Og så vil vi i 2019 indfører ”tag en ven med dage” hvor spejderne gratis kan tage en ven med til spejdermøde et par gange, i håb om at vi kan vække lysten til at være spejder hos flere børn og unge.

Vi vil styrke arbejdet med familiespejderne, da vi her udover spejderne også engagere forældrene på møderne. På sigt kan det måske vække en lyst og motivation for at blive en del af lederarbejdet i gruppen.

Vi vil aktivt arbejde på at styrke fastholdelsen af junior og tropsspejderne. Vi oplever at de netop i disse grene mister lysten til spejderarbejdet. Skal vi på sigt have gavn af dem som grenassistenter og siden hen som ledere, skal vi arbejde aktivt på at fastholde dem.

Det skal blandt andet ske ved:

* Flere tilbud til dem i form af patruljekurser og spejderløb
* At give dem mere ansvar
* Lade dem have medbestemmelse på deres spejdermøder

Bilag 5

Forslag 1:

Jeg vil gerne foreslå en kontingent forhøjelse, i stedet for behovet for obligatorisk arbejde af spejder og forældre, til finansiering af gruppens aktiviteter.

Eller i stedet for en diskussion om tvang af spejdere og forældre til at arbejde for at kunne finansiere gruppens aktiviteter.

Forslagsstiller: Nikolaj Kramer